Document ID: /roh_data/filtered/fineweb-2-filterrobots_roh.jsonl.gz/30230

L'interpresa Comparis che porscha servetschs da cumparegliar, spargna e stritga plazzas. Quant bleras emploiadas ed emploiads ch'èn pertutgads da la decisiun, na scriva Comparis betg en sia communicaziun. L'interpresa dat lavur a radund 200 persunas.
Il cussegl d'administraziun haja stuì curreger la strategia da crescher, menziunescha Comparis en la communicaziun. Per segirar la stabilitad finanziala e l'abilitad d'agir haja num da reducir massivamain ils custs.
Vitiers menziunescha l’interpresa, ch’ella stoppia far reservas da daners. Quai pervi d’ina dispita cun la Finma, la Surveglianza federala dals martgads da finanzas.